David lleva siendo músicu tradicional dende que ñació, comu quien diz, na foguera de San Xuan del 75. Considérase músicu tradicional de tola vida, anque se de¡iere d’alta comu profesional va 30 años. Llaboralmente siempres foi músicu, docente, artesanu y tien la conciencia tranquila ante quien quiera atacalu “Ante cualisquier duda teo una completa fueya de cotización. Nunca pidí una sovención na mio puta vida. Si falo n’asturianu na vida profesional y personal ye porque nun entiendo otra manera d’amosar los sentimientos si nun ye na llingua de les asturianes y los asturianos”.
#000002
El manifiestu ye una rempuesta na que s’amuesa’l descontentu y l’alzar de voz de tol sector musical y cultural en xeneral sobre unes barbaridaes que se declararon dende la recién nomada conceyalía de Festeyos de Xixón, unes declaraciones que de man vetaben les actuaciones n’asturianu nel conceyu, vulnerando delles lleis d’usu, proteición, promoción del asturianu, lleis de llibre contratación, leis de llibre creación, de llibre pensamientu, etc ... y qu’en delles declaraciones posteriores tovía s’enfotaron más en declarar que les actuaciones n’asturianu nun podíen ser plataformes d’una declaración d’intenciones sobre la oficialidá, pasando ya perriba de lleis de llibre espresión, de llibre pensamientu, ideoloxía... Comentaben amás que tienen la llave de determinar lo que yera o non tradición verdadera y auténtica.
#000004
Falamos d’un manifiestu que foi sofitáu en pocos díes de forma espontanea por más de 4200 persones de xente del sector en tolos niveles y que dexa ver el descontentu de qu’una conceyala pueda facer estes declaraciones, despachándose d’esta manera asina, de baldre ya ensin que nadie-y dixere nada. Too esto surdió de delles conversaciones ente músicos y xente del sector que dende la web ya’l so equipu de xestión fueron recopilando, dando-y forma y asoleyando nesti aconceyamientu ocasional de músicos, bandes, coros, grupos de baille, etc.
#000005
Ye cierto ye que tampocu l’Ayuntamientu de Xixón amosara una sensibilidá especial pa col asturianu perriba d’otros artistas, en cuestión de sofitu , de lleis pa col asturianu...
#000017
¿Conoces la denuncia interpuesta por Andecha Astur y reunviada por cientos de persones a fiscalía?
#000019
Caún tien de vindicar la so posición y usar les aiciones ofensives que tea al so alcance. Entiendo perfechamente qu’una formación política comu Andecha nun permita qu’esti tipu d’argumentos queden asina, impunes.
#000021
Lo primero que ficimos tres presentar el manifiestu y les firmes de sofitu foi meter en rexistru a nome de l’alcaldía y de los grupos con representación, sobre tou los que faen referencia al asturianu na so programación una moción a plenu pa blindar l’asturianu nos eventos festivos y culturales nel conceyu, amás del so usu, espardimientu, promoción, non solo na conceyalía de festexos sinón de la empresa Divertia, que tamién lleva’l Teatru Xovellanos ya’l Festival de Cine de Xixón.
#000022
Esperamos que llegue a plenu y sinón falaremos de concentraciones y otru tipu de manifiestos públicos, sobre tou aprovechando’l sofitu que mos tan dando artistes en tol estáu, de proyeición internacional que incluso dalgún d’ellos tien actuaciones contrataes na ciudá.
#000023
Yera bono da-y una continuidá y que los músicos profesionales ya incluso los aficionaos aprofitáramos la ocasión p’aconceyanos, agrupanos, sindicanos d’alguna manera, solidarizanos porque a la fin equí falten voces d’artistes de toa índole, nun ye namás un casu d’asturianu si o non, yera bueno pa nun tener qu’andar siempres de manera tan dixebrada.
#000026
Equí teo qu’agradecer al equipu de xestión de musicaasturiana, que garraren esta baza que dexemos enriba la mesa. A los del Natahoyo tamos avezaos, nun mos resulta desconocío la llucha obrera.
#000027